Wir, die aͤptissin und convent gemeinlich des klosters ze Kùngsvelt, Sant Claren ordens, Costantzˀ bistuͦms, tuͦnd kunt allˀmenlichem und vˀjehend offenlich mitt diesem brief, ✳ dz wir mitt gemeinem raͧt und muͦt, durch ùnsˀ und ùnsˀs
klosters nutz und er willen die erbern Uͦlman Gernas von Mellingen und Verenen, sin elichen wirtinē, genomē und entpfangen habend fùr ùnsˀ ewigen pfruͦndern ir beder lebtag fùr ùns und ùnsˀ nachkomē ✳ anͧ alles widˀruͤffen. ✳ und darumbe so habend ùns die egn̄̄ zwo ꝑsonen fùr sich und ir bedˀ erben und nachkomē ùns und ùnsern nachkomē geben ledklich drissig und eines stuk ewigˀ gùlt uff und ab disen nachgesribnē guͤtˀn mitt allen nùtzen, ✳ rechten ✳ begriffen und
zuͦ gehoͤrden, als si an inn von sinen vordˀn komē sind ✳ und si es untz harbracht habend, ✳ und darzuͦ alles dz varend guͦt, dz si jetz habend odˀ hinnāthin jemˀ ine gewīnend, also mitt soͤlichˀ geding, dz si bede und je eines nach des andnˀ tod ✳ die selbn̄
drissig und eins stuk nutzen, ✳ niessen, besetzen und entsetzen soͤnd und darzuͦ dz egn̄̄ varend guͦt ze ende ir wil in libdings wise. ✳ und wenn si bede abgaͧnd, dz gott lang wend, ✳ so soͤnd die obgn̄̄ drissig und ein stuk und darzuͦ alles ir varend guͦt
gentzlich und ledklich vˀfallen sin ùns, ùnsˀm klostˀ und ûnsˀn nachkomē, und darzuͦ die guͤtˀ, die vō dˀ egn̄̄ jerlichˀ und ewig₎ gùlt wegē genempt und zuͦ der selbn̄ gùlt begriffen sind, als dirre brief hie nach lùtert und meldet. ✳ und wz
si bede ùbrig₎ ligendˀ guͤt₎ habend, ✳ die mugend si ùns odˀ andˀ swa hin ordnē, ✳ war inen fuͤget anͧ alle ùnser widerred und ansp̃ch. ✳ wˀe abˀ, dz si abgiengend und die selbn̄ ir ligenden guͤt₎ von inē dēnecht niena vˀschaffet wˀend, ✳ die selbn̄ guͤt₎ soͤnd
denn ledklich vallen an Uͦlmans nechsten und rechten erbn̄ und nùtt an dˀ egn̄̄ Verenē, sines wibes, erbn̄. ✳ doch also ob die selb Vˀena dennecht in lib wˀe, dz si die selbn̄ guͤt₎ oͧch niessen sol ze end ir wil, anͧ Uͦlmans erbn̄ widˀred. ✳ wˀe oͧch, dz si bede
odˀ eines anͧ dz andˀ, wie sich dz fuͦgte hinnanthin, als si ùnsˀ pfruͦndˀ worden sind, ùtzit koͧftē vō guͤtern, ir si lùtzel odˀ vil, ✳ die selbn̄ guͤtˀ soͤnd oͧch in lipdings wise niessen in allˀ wise als die vorgn̄̄ drissig und eins stuk. ✳ und wēn sie ensind, ✳ so
soͤnd sy ùns und ùnserm gotzhus und nachkomē vˀfallen sin, ledig in allˀ wise, als die obgn̄̄ drissig und eins stuk. ✳ doch also so mugend mitt ùnsˀm raͧt inen selbˀ und iren vordˀn ab den selbn̄ koͧftē guͤtˀn ein jartzit und selgeraͤt, dz zitlich
und bescheidn̄lich ist, ùns und den bruͦdˀn Sant Francissen ordens, ùnsers klosters, ob si wellend, ✳ und dz soͤnd wir inē in recht₎ mas und bescheidenē dingē vˀhengē zetuͦnd. ✳ oͧch ist bedinget, dz dˀ egē̄n Uͦlmā und Vˀena, sin elichi wirtin, soͤnd
sin in ùnsˀm huse und hof ze Waltzhuͦt ✳ und soͤnd oͧch ùns da
vesorgen
an allen ùnsˀn dingen ✳ und nùtzē, in zemend und uss ze gebend ✳ und ùns ze widˀrechend zetuͦnd und ze lassend nach ùnser entpfelchnùss, als wir des denn notdùrftig sind ✳ und
ander ùnser pfruͦnder und amptlùt untz har hand getanͧ anͧ gvar, untz an ùnsˀ odˀ ùnsˀ nachkomē widˀruͤffen. ✳ wàr abˀ, dz si da selbs ùnsˀ fuͦg nùtt wˀend, ✳ so soͤllend wir si nemen und setzen gen Brugg in die statt in ùnsˀ huse ✳ und inē
da essen und trinken gebn̄ und darzuͦ andˀ notdurft, als wir andˀn ùnsˀn pfruͦndˀn, so uff ùnsˀn hof gehoͤrend, tuͦnd anͧ gvar. ✳ wˀe oͧch, dz eintwedˀs abgieng, ✳ so mugend wir dz andˀ, so dennecht lept, lassen beliben in den selbn̄ ùnsˀm huse
odˀ zuͦtz ùns nemē uff den hof und im abˀ denn tuͦn ungvarlich als andern pfruͦndnˀ g₎ und sundˀlich. so sol dˀ egē̄ Uͦlman ùns verwesen und besorgen in dem Elsas allenthalb als lang wir des notdùrftig sint ✳ und ers getuͦn mag anͧ
alle geverd. ✳ item und sint dis guͤt₎, die begriffen sind zuͦ den egn̄̄ stuken: des ersten ✳ der hof zen Wolenswile, da er, dˀ egn̄̄ Uͦlmā Gˀnas, uff vorziten gesessen was, ✳ und dˀ spichˀ darzuͦ gilt jaͤrlichs zechen stùck, des ist ein stuk
in haber, zwei herpst huͤnr und ein vasnacht huͦn g₎. ✳ item ze Buͤblikon ein guͦt, genant des Muͦtzen Guͦt, dz nu zemal Jēni Hagen von Buͤblikon buwet, gilt nùn stuk, des ist ein stuk an habˀ, ✳ zwen herpst huͤnr, ✳ ein vasnacht huͦn. ✳ und dˀ selbn̄ nùn stuken gitt Jēni Stegman ✳ einē mùtt kˀnē und dz egn̄̄ vasnacht huͦn ab einˀ matten, gelegē ze Widen undˀ Eckwile uff dem weg ✳ und einhalb an ùnsˀm, des obgn̄̄ convētes, guͦt g₎. ✳ item ein guͦt, gelegē ze Obren Rordorf, genant des Rebers Guͦt, ✳ buwet Kleina Wˀna, gilt jaͤrlichs sechsthalb stuk kˀnen g₎. ✳ item ein guͦt, gelegen ze Babenbgˀ, uff dem Boͤtzbgˀ, genant des Berchtē Guͦt, buwet dˀ Bercht, giltet
jaͤrlichs fier mùtt kˀnen, sechs hˀpsthuͤnr und sechtzig eyger g₎. ✳ item im Kilcholtz ein halbn̄ mùtt kˀnē geltz, buwet dˀ Meig₎ da selbst und gaͧt ab einˀ hofstat hinderm hus ab ackˀn und ab mattē g₎. ✳ item einen
halben mùtt kˀnen geltes ab einem guͤtlin, gelegen ze Seon, genant Gernas Guͦt, buwet Jēni Smid von Seon. ✳ und ze mer₎ sicherheit allˀ vorgesribnˀ dingē so haͧt dˀ egē̄n convent ùnsˀs gemeinē conventes insigel offenlich
gehenkt an disen brieff, dar zuͦ ich, Margareth̄ ✳ von Wechingen, aͤptissin ze disen zitē ze Kùngsvelt, ùnsˀs amptes, dˀ aͤptye insigel oͧch offenlich zuͦ des egn̄̄ ùnsˀs conventes insigel fùr mich und min nachkomē habe gehenkt
an disen brieff, der geben ist an sant Erhartztag, des heligē bischoffes, ✳ des jares, als man zalt von gottes gebùrt in dem viertzechenhundertosten jar ꝫcꝭ ꝫcꝭ. ✳ ✳